Ulta Beauty – สวยสังหารจากแดนมะกัน
25 กันยายน 2565

Ulta Beauty – สวยสังหารจากแดนมะกัน
“ไก่งามเพราะขนคนงามเพราะแต่ง” เชื่อว่าในยุคนี้เป็นยุคที่ผู้คนต่างหันมาดูแลตัวเองมากยิ่งขึ้น เครื่องสำอางค์จึงเป็นสิ่งหนึ่งที่ช่วยเสริมเสน่ห์ให้กับเรา แม้ในช่วง COVID-19 ระบาด ที่ทุกคนต้องใส่ Mask ออกจากบ้าน แต่หลายคนก็ยังเขียนคิ้วดัดขนตา ทาปาก เพื่อปลุกความสดใสให้ตัวเองอยู่เสมอ อีกทั้งยังช้อปปิ้ง Online ซื้อสินค้า Skincare ต่างๆ เพื่อดูแลตัวเอง และท่ามกลางสภาวะการลงทุนที่ผันผวนตลอดปี 2022 จนถึงปัจจุบันไม่ว่าจะเป็นความขัดแย้งระหว่างยูเครนและรัสเซีย การปรับขึ้นของราคาน้ำมัน เงินเฟ้อที่เพิ่มขึ้นอย่างรวดเร็ว และล่าสุดในกรณีความตึงเครียดระหว่างประเทศจีนและไต้หวัน ซึ่งการลงทุนในสถานการณ์ที่เต็มไปด้วยความไม่แน่นอนต่างๆ การลงทุนในบริษัทที่มีผลประกอบการฟื้นตัวจากการเปิดเมืองจึงถือเป็นหนึ่งทางเลือกที่น่าสนใจสำหรับการลงทุนในช่วงที่เหลือของปีนี้
Ulta Beauty – หนึ่งในเครือร้านขายสินค้าด้านความงาม (Beauty Retailers) ที่ใหญ่ที่สุดในประเทศสหรัฐอเมริกา บริษัทมีผลิตภัณฑ์ความงามมากมายไม่ว่าจะเป็น เครื่องสำอาง น้ำหอม ผลิตภัณฑ์บำรุงผิวและเส้นผม ร้านตัดผม (Salon Services) โดยบริษัทมีสินค้ามากกว่า 25,000 ผลิตภัณฑ์มากกว่า 600 แบรนด์ ในปัจจุบันบริษัทดำเนินงานมากกว่า 1,300 ร้านค้า (โดยมีเป้าหมายว่าจะเพิ่มเป็น 1,500 – 1,700 ร้านค้า) 
โครงสร้างรายได้แบ่งตามประเภทสินค้าและบริการ
ผลิตภัณฑ์เครื่องสำอาง 43%
อุปกรณ์และผลิตภัณฑ์ดูแลเส้นผม 20%
ผลิตภัณฑ์ Skincare 17%
น้ำหอมผลิตภัณฑ์อาบน้ำ 14%
การให้บริการ (Services) 3%
Accessories และอื่นๆ  3%
ปัจจัยที่นักลงทุนต้องติดตาม
CFRA Research คาดการณ์ว่า Ulta Beauty จะมีรายได้และกำไรต่อหุ้นฟื้นตัวจากวิกฤติการณ์ Covid-19 ได้ในปี 2022 และจะเติบโตต่อเนื่องไปจนถึงปี 2023-2024 
Ulta Beauty มีงบดุล (Balance Sheet) ที่แข็งแกร่งซึ่งแสดงให้เห็นถึงสถานะทางการเงินที่มั่นคงของบริษัท
การมีความสัมพันธ์ที่ดีกับ Partners จากบริษัทเครื่องสำอางค์รายใหญ่ที่ครอบคลุมตั้งแบรนด์ที่เจาะกลุ่ม mass market ไปจน prestige products ที่สามารถตอบสนองผู้บริโภคได้ทุกกลุ่มอีกทั้งยังตามมาด้วยฐานข้อมูลผู้บริโภคที่ทำให้บริษัทสามารถจัดกลยุทธ์การขายและการบริหารสินค้าคงคลังอย่างมีประสิทธิภาพ
ความเสี่ยงด้าน Global Supply Chain และอัตราการเพิ่มขึ้นของเงินเฟ้อสูงกว่าที่คาดอาจส่งผลกระทบต่อกำไรของบริษัท
เมื่อเปรียบเทียบอัตราผลตอบแทน Ulta Beauty กับดัชนี Nasdaq พบว่าท่ามกลางตลาดที่เต็มไปด้วยปัจจัยลบ แต่บริษัทกลับปรับตัวขึ้น YTD +1.53% ขณะที่ดัชนี Nasdaq ปรับตัวลง YTD -26.82% (as of 16/09/2022)
Investor Tips:
Ultra Beauty – หนึ่งในเครือร้านขายความงาม (Beauty Retailers) ที่ใหญ่ที่สุดในประเทศสหรัฐอเมริกา บริษัทมีผลิตภัณฑ์ความงามมากมายไม่ว่าจะเป็น เครื่องสำอาง น้ำหอม ผลิตภัณฑ์บำรุงผิวและเส้นผม ร้านตัดผม (Salon Services) โดยบริษัทมีสินค้ามากกว่า 25,000 ผลิตภัณฑ์มากกว่า 600 แบรนด์ จดทะเบียนซื้อขายในตลาดหลักทรัพย์ Nasdaq, ประเทศอเมริกา ซึ่งใช้ Ticker Code ในการซื้อขายว่า “ULTA US” โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE, CFRA Research, Bloomberg
เปิดพอร์ตลงทุนหุ้นต่างประเทศ >  https://bit.ly/3sZiZyW
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KSecurities #KS  #หุ้นต่างประเทศ